Cluny-museet
Store norske leksikon,Kunst og estetikk,Kulturinstitusjoner,Museum
Cluny-museet i Paris ble grunnlagt 1832 av arkeologen A. du Sommerard i de cluniacensiske abbeders gods i Paris. Staten kjøpte samlingen i 1843.
I museet finnes en av verdens fineste samlinger av kunsthåndverk fra middelalderen. Det inneholder skulpturer, illuminerte manuskripter, metallarbeider, tekstiler, blant annet tapisseriserien Damen med enhjørningen (ukjent kunstner), Gullrosen fra Basel og Kongenes galleri (en samling steinhoder funnet under utgravinger i Paris i 1977). Museet inneholder også gallo-romerske bad fra 200-tallet e.Kr. og en del romerske oldsaker. Ved siden av faste aktiviteter og utstillinger har museet eget forskningsbibliotek som er spesialisert på litteratur om kunst fra middeladeren. Les mer i Store norske leksikon Cluny Frankrike kunst i Frankrike romersk kunst